CELEX: E2013J0012
Language: sl
Date: 2014-02-11 00:00:00
Title: Sodba Sodišča z dne 11. februarja 2014 v zadevi E-12/13 – Nadzorni organ Efte proti Islandiji (Pogodbenica ni izpolnila svojih obveznosti – Direktiva 2009/111/ES – Neizvajanje – Neobveščanje)

12.2.2015   
            
            
               SL
            
            
               Uradni list Evropske unije
            
            
               C 49/14
            
         SODBA SODIŠČA
   z dne 11. februarja 2014
   v zadevi E-12/13
   Nadzorni organ Efte proti Islandiji
   (Pogodbenica ni izpolnila svojih obveznosti – Direktiva 2009/111/ES – Neizvajanje – Neobveščanje)
   (2015/C 49/07)
   V zadevi E-12/13, Nadzorni organ Efte proti Islandiji – katere predmet je ZAHTEVEK za ugotovitev, da Islandija, ker ni pravilno izvajala člena 1(15) do (18), člena 19(a), člena 21, člena 22(a), členov 23 do 29, členov 36 in 37, členov 39 do 42 ter člena 2(5) in (6) akta iz točk 14, 16e in 31 Priloge IX k Sporazumu o Evropskem gospodarskem prostoru (Direktiva 2009/111/ES Evropskega parlamenta in Sveta z dne 16. septembra 2009 glede bank, ki so odvisne od centralnih institucij, nekaterih postavk lastnih sredstev, velikih izpostavljenosti, nadzornih režimov in kriznega upravljanja), kakor je bil prilagojen s Protokolom št. 1 k Sporazumu EGP, in ker ni uradno obvestila Nadzornega organa Efte o besedilu takih ukrepov, ni izpolnila svojih obveznosti iz navedenega akta in člena 7 Sporazuma EGP – je Sodišče Efte v sestavi: predsednik in sodnik poročevalec Carl Baudenbacher ter sodnika Per Christiansen in Páll Hreinsson, 11. februarja 2014 izdalo sodbo,
   katere izrek se glasi:
   
               1.
            
            
               Islandija s tem, ko v predpisanem roku ni pravilno izvajala člena 1(15) do (18), člena 19(a), člena 21, člena 22(a), členov 23 do 28, členov 36 in 37, členov 39 do 42 ter člena 2(5) in (6) akta iz točk 14, 16e in 31 Priloge IX k Sporazumu o Evropskem gospodarskem prostoru (Direktiva 2009/111/ES Evropskega parlamenta in Sveta z dne 16. septembra 2009 glede bank, ki so odvisne od centralnih institucij, nekaterih postavk lastnih sredstev, velikih izpostavljenosti, nadzornih režimov in kriznega upravljanja), kakor je bil prilagojen s Protokolom št. 1 k Sporazumu EGP, in ko ni uradno obvestila Nadzornega organa Efte o besedilu takih ukrepov, ni izpolnila svojih obveznosti iz navedenega akta in člena 7 Sporazuma EGP.
            
         
               2.
            
            
               Republiki Islandiji se naloži plačilo stroškov postopka.